วรวงษ์ พงษ์พานิช

วรวงษ์ พงษ์พานิช (; ชื่อเล่น: จูน) เกิดวันที่ 20 ตุลาคม พ.ศ. 2537 อดีตนักเทควันโดหญิงทีมชาติไทยSport - Manager Online - “บิ๊กดิง” ขอดันจอมเตะโกยทองชิงแชมป์ อช. เจ้าของเหรียญทองจากการแข่งขันเทควันโด รุ่นเยาวชนหญิง ไม่เกิน 49 กก. กีฬาโอลิมปิกเยาวชน หรือมหกรรมกีฬายูธโอลิมปิกเกมส์ ครั้งที่ 1 ที่ประเทศสิงคโปร์น้องจูนขอเซอร์ไพรส์ถึงรอบรอง คมชัดลึก : กีฬา : ข่าวทั่วไป รวมถึงเหรียญทองจากการแข่งขันเทควันโด รายการ "โคเรีย โอเพ่น 2011"น้องจูนเฉียบ คว้าเหรียญทอง เทควันโดโคเรีย - กรุงเทพธุรกิจ ออนไลน์

 ประวัติ 
วรวงษ์ พงษ์พานิช เป็นบุตรสาวของนายเลอพงษ์ พงษ์พานิช และนางไพวงษ์ ประสิทธิไกร สำเร็จการศึกษาระดับชั้นอนุบาล ประถมศึกษา และมัธยมศึกษาปีที่ 1 จากโรงเรียนธิดาแม่พระ จังหวัดสุราษฎร์ธานี เข้าศึกษาต่อระดับชั้นมัธยมศึกษาปีที่ 2-6 ที่โรงเรียนสตรีพัทลุงนักกีฬาเทควันโดยอดเยี่ยมของสตรีพัทลุง - ส พ ท.พัทลุง เขต 1 และสำเร็จการศึกษาระดับปริญญาตรี คณะนิเทศศาสตร์ มหาวิทยาลัยสยาม เริ่มเล่นกีฬาเทควันโดตั้งแต่อายุ 4 ปี เข้าสู่การเป็นนักกีฬาเทควันโดเยาวชนทีมชาติ เมื่ออายุ 14 ปี และเข้าสู่การเป็นนักกีฬาเทควันโดทีมชาติรุ่นประชาชน เธอได้แรงบันดาลใจในการเล่นกีฬาเทควันโดจากชนาธิป ซ้อนขำ ซึ่งเป็นรุ่นพี่โรงเรียน และรุ่นพี่ทีมชาติ

จากการแข่งขัน "กีฬาเยาวชนแห่งชาติ ครั้งที่ 23" หรือ "เมืองคนดีเกมส์" ในปี 2550 แม้จะได้เพียงเหรียญทองแดง แต่ก็ทำให้วรวงษ์ติดทีมชาติเป็นครั้งแรก ได้เข้ามาร่วมฝึกซ้อมกับโค้ชและนักกีฬาทีมชาติคนอื่น ๆ และหลังจากนั้นก็มีผลงานต่าง ๆ มากมายในฐานะนักกีฬาเทควันโดทีมชาติไทย วรวงษ์เป็นเจ้าของเหรียญทองจากการแข่งขัน "กีฬาแห่งชาติ ครั้งที่ 37" หรือ "พิษณุโลกเกมส์" เทควันโด รุ่นไม่เกิน 51 กก.หญิง ในปี 2551 และในวันที่ 23 มี.ค. 2552 วรวงษ์ได้เข้าร่วมการแข่งขัน "กีฬาเยาวชนแห่งชาติ ครั้งที่ 25" หรือ "กาญจนบุรีเกมส์" เทควันโด รุ่นไม่เกิน 46 กก.หญิง ซึ่งเธอเป็นฝ่ายชนะได้รับเหรียญทองจากการแข่งขันณัฐพงษ์-เบญจพรจ่อเจ้าสระกาญจนบุรีเกมส์

ในปี 2553 เข้าร่วมการแข่งขันเทควันโดในกีฬาโอลิมปิกเยาวชน หรือมหกรรมกีฬายูธโอลิมปิกเกมส์ ครั้งที่ 1 ที่ประเทศสิงคโปร์ เธอสามารถเข้าสู่รอบชิงชนะเลิศ โดยได้พบกับดานา ทูราน นักกีฬาจากจอร์แดน ตลอดช่วง 3 ยก ทั้งคู่มีคะแนนเสมอกัน 4 ต่อ 4 และต้องตัดสินด้วยระบบซัดเดนเดธ วรวงษ์สามารถเป็นฝ่ายชนะ และคว้าเหรียญทองได้สำเร็จ‘วรวงษ์’กลับบ้านจ.พัทลุงชาวเมืองแห่มารับภาพประวัติศาสตร์ เทควันโด้สาว คว้าเหรียญทองเหรียญแรก ยูธอลป. 2010 ให้ทัพนักกีฬาไทยเจ๋ง! เทควันโด้สาวไทย ซิวทองแรก “ยูธโอลิมปิค” ซึ่งเป็นการแก้แค้นให้กับตนเอง หลังจากพ่ายให้กับดานา ทูราน ในการแข่งขันกีฬาโอลิมปิกเยาวชนรอบคัดเลือก ที่เมืองตีฮัวน่า ประเทศเม็กซิโก ภายหลังจากการรับเหรียญรางวัล เธอได้เปิดเผยว่า เนื่องด้วยพ่อของเธอได้เสียชีวิตไปแล้ว เพื่อเป็นการทดแทนคุณของพ่อ เธอจึงมีความตั้งใจที่จะถวายเหรียญแด่พระบาทสมเด็จพระมหาภูมิพลอดุลยเดชมหาราช บรมนาถบพิตร‘จูน’ถวายเหรียญ 2 เด็กจุฬาฯ รีบอ่านหนังสือสอบ

เดือนกรกฎาคม ปี 2554 เข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ ในการแข่งขันเทควันโด รุ่นไม่เกิน 55 กก.หญิง วรวงษ์ชนะคะแนนนักกีฬาจากเม็กซิโก 12-5 และได้รับเหรียญทองจากการแข่งขันน้องจูนทอง โคเรียโอเพ่น'วรวงษ์' คว้าเหรียญทองเทควันโดโคเรีย โอเพ่น

นอกจากนี้ชเว ยองซอก โค้ชชาวเกาหลีใต้ ยังเคยจัดให้เธอเป็นหนึ่งในตัวเลือกสำหรับทีมชาติไทย ในการคัดตัวเข้าร่วมแข่งขันกีฬาเทควันโดในโอลิมปิกฤดูร้อน 2012 รุ่นไม่เกิน 57 กก.หญิง ที่กรุงลอนดอน ประเทศอังกฤษ ด้วยเช่นกันเทควันโดคัด เอาแค่ 1 'จูน' ไปลอนดอน - ข่าวไทยรัฐออนไลน์ วรวงษ์เกือบได้รับการเข้าร่วมแข่งขันในครั้งนี้ แต่เธอมีอาการบาดเจ็บ จึงยังมีสภาพที่ไม่สมบูรณ์ และได้เลือกให้รังสิญา นิสัยสมเข้าแข่งขันแทนส่งแรงเชียร์! วันนี้ลุ้น "น้องจูน" ชิงทองเทควันโด - เดลินิวส์"จูนใหญ่"ได้ลูกเก๋าคว้าตั๋วเทควันโดไปโอลิมปิก - Siamturakij.com

ในปี 2555 เข้าร่วมการแข่งขัน "กีฬาแห่งชาติ ครั้งที่ 40" ที่จังหวัดขอนแก่น ในการแข่งขันเทควันโด รุ่นไม่เกิน 57 กก.หญิง โดยเป็นนักกีฬาตัวแทนจังหวัดพัทลุง ก่อนรอบชิงชนะเลิศ เธอมีอาการบาดเจ็บจากกระดูกหัวแม่เท้าขวาแตก อย่างไรก็ตาม โค้ชชเว ยองซอก ได้อนุญาตให้เธอแข่งขันได้นาชาเก๋าเตะซิวทอง, น้องจูนฝืนเจ็บซิวรุ่น 57 กก. ซึ่งเธอเป็นผู้ชนะได้รับเหรียญทองจากการแข่งขันกีฬาแห่งชาติ ครั้งที่ 40 “ขอนแก่นเกมส์” - ผลรายการชิงเหรียญทองเทควันโด

ในปี 2556 เข้าร่วมการแข่งขัน "ซีเกมส์ ครั้งที่ 27" ประเทศเมียนมาร์ ในการแข่งขันเทควันโด รุ่นไม่เกิน 57 กก.หญิง ซึ่งเป็นการเข้าร่วมแข่งขันซีเกมส์ครั้งที่ 3 ของเธอ และเป็นการแข่งขันครั้งสุดท้ายในฐานะนักกีฬาเทควันโดทีมชาติไทย ก่อนหน้านี้เธอได้เข้าร่วมการแข่งขัน "ซีเกมส์ ครั้งที่ 26" ที่ประเทศอินโดนีเซีย ในการแข่งขันเทควันโด รุ่นไม่เกิน 57 กก.หญิง และ "ซีเกมส์ ครั้งที่ 25" ที่เมืองเวียงจันทน์ ประเทศลาว ในการแข่งขันเทควันโด รุ่นไม่เกิน 49 กก.หญิง

 ชีวิตส่วนตัว 
วรวงษ์ เคยใช้ชื่อในการแข่งขันว่า "ภัคภา พงษ์พานิช" ปัจจุบันได้เปลี่ยนกลับมาใช้ชื่อเดิม

 สิ่งสืบทอด 
ผลงานที่น่าประทับใจในการรับใช้ชาติของวรวงษ์ คือ การคว้าเหรียญทองแรกให้กับทัพนักกีฬาไทยในกีฬาโอลิมปิกเยาวชน หรือมหกรรมกีฬายูธโอลิมปิกเกมส์ ครั้งที่ 1 ที่ประเทศสิงคโปร์ และเป็นนักกีฬาเทควันโดหญิงคนแรกที่เข้าร่วมการแข่งขันในมหกรรมกีฬายูธโอลิมปิกเกมส์ นอกจากนี้ยังเคยทำสถิติเป็นนักกีฬาเหรียญทองซีเกมส์ที่อายุน้อยที่สุดในประวัติศาสตร์ของสมาคมเทควันโดแห่งประเทศไทย ด้วยวัยเพียง 15 ปี กับอีก 53 วัน เมื่อวันที่ 12 ธันวาคม พ.ศ. 2552 ในการแข่งขันเทควันโด รุ่นไม่เกิน 49 กก. หญิง "ซีเกมส์ ครั้งที่ 25" ที่เมืองเวียงจันทน์ ประเทศลาว ปัจจุบันวรวงษ์ ได้อำลาทีมชาติเรียบร้อยแล้ว แต่ยังคงทิ้งผลงานต่างๆ ให้ทุกคนได้จดจำในฐานะอดีตนักกีฬาเทควันโดทีมชาติไทย

 ผลงานระดับนานาชาติ 
 เหรียญทอง : โคเรียโอเพ่นเทควันโดแชมเปียนชิพ 2007 ประเทศเกาหลีใต้
 เหรียญทอง : เทควันโดชิงแชมป์นานาชาติ โคเรียโอเพ่น 2008 (ครั้งที่ 4) ประเทศเกาหลีใต้ 
 เหรียญทอง : เทควันโดชิงแชมป์นานาชาติ อินชอนโอเพ่น 2009 (ครั้งที่ 7) ประเทศเกาหลีใต้
 เหรียญเงิน : เทควันโดเยาวชนชิงแชมป์เอเชีย 2009 (ครั้งที่ 5) ประเทศอิหร่าน
 เหรียญทอง : ซีเกมส์ 2009  เวียงจันทน์ ประเทศลาว
 เหรียญทอง : 1st Intl Club Open Taekwondo Championships 2010 สาธารณรัฐประชาชนจีน
 เหรียญทองแดง : WTF WORLD QUALIFICATION FOR 2010 YOG (กีฬาโอลิมปิกเยาวชนรอบคัดเลือก) ตีฮัวน่า ประเทศเม็กซิโก
 เหรียญทอง : โอลิมปิกเยาวชนฤดูร้อน 2010 ประเทศสิงคโปร์
 เหรียญทอง : ซีเกมส์ 2011 ประเทศอินโดนีเซีย
 เหรียญทอง : โคเรียโอเพ่น 2011 (ครั้งที่ 8) ประเทศเกาหลีใต้
 เหรียญทองแดง : เทรลเลบอร์ก โอเพ่น 2012 ประเทศสวีเดน
 เหรียญเงิน : ซีเกมส์ 2013 เนปิดอว์ ประเทศเมียนมาร์

 ผลงานในประเทศ 
 เหรียญทอง : ยุวชน เยาวชน ชิงชนะเลิศแห่งประเทศไทย ประจำปี 2549
 เหรียญทอง : ยุวชน เยาวชน ชิงชนะเลิศแห่งประเทศไทย ประจำปี 2550
 เหรียญทอง : ยุวชน เยาวชน ชิงชนะเลิศแห่งประเทศไทย ประจำปี 2551
 เหรียญทอง : เทควันโดเยาวชนต้านยาเสพติด "นอร์ทกรุงเทพ เทควันโด แชมเปี้ยนชิพ" ประจำปี 2550 (ครั้งที่ 3)
 เหรียญทองแดง : กีฬาเยาวชนแห่งชาติ ครั้งที่ 23 "เมืองคนดีเกมส์"
 เหรียญเงิน : กีฬาเยาวชนแห่งชาติ ครั้งที่ 24 "ดอกบัวเกมส์"
 เหรียญทอง : กีฬาแห่งชาติ ครั้งที่ 37 "พิษณุโลกเกมส์"
 เหรียญทอง : กีฬาเยาวชนแห่งชาติ ครั้งที่ 25 "กาญจนบุรีเกมส์"
 เหรียญทอง : ชิงชนะเลิศแห่งประเทศไทย ประจำปี 2552 จังหวัดนครราชสีมา
 เหรียญทอง : กีฬาเยาวชนแห่งชาติ ครั้งที่ 26 "มะขามหวานเกมส์"
 เหรียญเงิน : กีฬาแห่งชาติ ครั้งที่ 39 "ชลบุรีเกมส์"
 เหรียญทอง : กีฬานักเรียน นักศึกษาแห่งชาติ ครั้งที่ 32 "เมืองเพชรเกมส์"
 เหรียญทอง : กีฬาแห่งชาติ ครั้งที่ 40 "ขอนแก่นเกมส์"
 เหรียญทอง : GH BANK เทควันโดชิงชนะเลิศแห่งประเทศไทย ประจำปี 2555 (รุ่นประชาชนทั่วไป ประเภทเคียวรูกิและพุมเซ่)
 เหรียญทอง : กีฬาเทควันโด เทอดพระเกียรติ" 5 ธันวามหาราช" ครั้งที่ 10 จังหวัดนครศรีธรรมราช
 เหรียญเงิน : กีฬาแห่งชาติ ครั้งที่ 41 "เชียงใหม่เกมส์"
 เหรียญเงิน : Phuket International Choi Young Seok Taekwondo Championships (ครั้งที่ 1) จังหวัดภูเก็ต
 เหรียญทอง : กีฬานักเรียน นักศึกษาแห่งชาติ ครั้งที่ 34 "เมืองแพร่เกมส์"
 เหรียญทอง : กีฬามหาวิทยาลัยแห่งประเทศไทย ครั้งที่ 41 "มอดินแดงเกมส์"
 เหรียญทอง : กีฬาแห่งชาติ ครั้งที่ 43 "นครราชสีมาเกมส์" (ต่อสู้ทีม 4 คน ทีมหญิง)
 เหรียญทอง : "GH BANK" เทควันโดชิงชนะเลิศแห่งประเทศไทย ประจำปี 2558 (ต่อสู้ทีมหญิง)
 เหรียญทองแดง : กีฬามหาวิทยาลัยแห่งประเทศไทย ครั้งที่ 43 "กันเกราเกมส์"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ , เล่ม ๑๓๐ ตอนที่ ๔ ข หน้า ๓๖, ๒๘ มกราคม ๒๕๕๖

 อ้างอิง 

 แหล่งข้อมูลอื่น 




หมวดหมู่:นักเทควันโดหญิงชาวไทย
หมวดหมู่:นักกีฬาชาวไทย
หมวดหมู่:ผู้เข้าแข่งขันโอลิมปิกเยาวชนฤดูร้อน 2010
หมวดหมู่:นักกีฬาไทยที่ได้เหรียญทองโอลิมปิกเยาวชน
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ฝึกศิลปะการต่อสู้จากจังหวัดสุราษฎร์ธานี
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:สกุลพงษ์พานิช